stanford-oval/wikipedia huggingface dataset:
כריס קולמן
קריירת אימון > נבחרת ויילס

ב-19 בינואר 2012 מונה קולמן למאמנה של נבחרת ווילס, כשירש את חברו, גארי ספיד שפוטר בנובמבר 2011.
למרות משחק ידידות שנערך בחודש פברואר, קולמן נתן לעוזר המאמן של ספיד, אוסיאן רוברטס, להדריך באותו משחק, ואת הופעת הבכורה שלו על הקווים ערך קולמן ב-27 במאי בניו ג'רזי באצטדיון מטלייף נגד מקסיקו והפסיד 0–2.
המשחק הרשמי הראשון של ווילס בהדרכת קולמן היה ב-7 בספטמבר 2014 נגד בלגיה במסגרת מוקדמות מונדיאל 2014. קולמן ונבחרתו הפסידו 0–2 במשחק שנערך בבלגיה. ארבעה ימים לאחר מכן בנובי סאד, ווילס הובסה 1–6 לסרביה, קולמן אמר באוקטובר 2015 כי שקל לעזוב את תפקידו לאחר התבוסה. לאחר שהפך למאמן הנבחרת הראשון שהפסיד בכל חמשת המשחקים הראשונים שלו, קולמן השיג את הניצחון הראשון שלו ב-12 באוקטובר 2014, ניצחון 1–2 על נבחרת סקוטלנד. ב־26 במרץ 2015, מול קרואטיה בגביע המדינה באצטדיון ליברטי בווילס, ווילס הובילה 0–1 ברוב שלבי המשחק מפנדל של גארת' בייל, אך שני שערים מאוחרים של היריבה גנזו כל סיכוי של הנחרת להעפיל למונדיאל 2014 ונבחרתו של קולמן סיימה במקום החמישי והמאכזב.
באוקטובר 2015 הוביל קולמן את ויילס למקום הטוב ביותר אי פעם בדירוג העולמי של פיפ"א, המקום השמיני. ב-10 באוקטובר הבטיחה הנבחרת את השתתפותה בטורניר יורו 2016, הטורניר הגדול הראשון של הנבחרת מאז 1958. הקבוצה עלתה שלב נוסף, כשהיא מעפילה מהמקום הראשון בבית אליו הוגרלה בטורניר שנערך בצרפת, תוך שהיא מקדימה נבחרות כמו אנגליה ורוסיה, בשלב הבא הדיחה את צפון אירלנד ובשלב רבע הגמר את בלגיה החזקה. רק בחצי הגמר הודחה נבחרתו של קולמן לאחר הפסד 0–2 לפורטוגל, שלבסוף גם זכתה בתואר. קולמן קיבל התעניינות ממספר מועדונים עקב ניהולו המוצלח בטורניר, אך החליט להישאר כמאמן הנבחרת.
ב-23 במאי 2016, הוכרז במסיבת עיתונאים של התאחדות לכדורגל מוויילס כי קולמן חתם על הארכת חוזה לשנתיים נוספות וידריך את הנבחרת בקמפיין מוקדמות מונדיאל 2018. ההפסד הביתי של ויילס 1–0 לאירלנד ב-9 באוקטובר 2017 חיסל את סיכויי הנבחרת להעפיל לטורניר וקולמן התפטר מתפקידו בעקבות הכישלון ב-17 בנובמבר.
קריירת אימון > סנדרלנד

ב-19 בנובמבר 2017 מונה קולמן למאמנה של סנדרלנד מהצ'מפיונשיפ, קולמן החליף את סיימון גרייסון שפוטר. גרייסון פוטר לאחר שהקבוצה הידרדרה למיקום שעלול להוביל אותה לירידת ליגה נוספת. קולמן הוחתם על מנת להציל את הקבוצה מירידת ליגה נוספת בתוך שנתיים. המשחק הראשון של קולמן כמאמן היה בהפסד 2–1 לאסטון וילה, יומיים לאחר מינויו. עד לסיום שנת 2017 סנדרלנד בהדרכתו צברה 11 נקודות, מתוך עשרים וארבע אפשריות, כמות שעזרה לה קצת להתרומם מעל האזור המוביל לירידת ליגה.
במהלך חלון ההעברות בחורף, התבשר קולמן כי יו"ר המועדון אליס שורט מסרב להשקיע כסף בהבאת שחקנים, כאשר איש העסקים האמריקאי הודיע על כוונותיו למכור את המועדון. אמנם הקבוצה החתימה מספר שחקנים אך כולם באו בעברה חופשית ללא עלות. דברים אלו אומתו בסדרה התיעודית על הקבוצה "סנדרלנד עד המוות", בה משתתף גם קולמן.
לאחר סיום חלון ההעברות, המשיכה סנדרלנד להיות באזור המסוכן לירידת ליגה. בששת משחקי הליגה האחרונים רשמה הקבוצה שלוש תוצאות תיקו ושלושה הפסדים וירדה ליגה נוספת. ב-29 באפריל 2018 פוטר קולמן זמן קצר לאחר מכירת המועדון.
קריירת אימון > חביי צ'יינה פורצ'ן

ב-10 ביוני 2018 מונה קולמן למאמן במועדון הסיני "חביי צ'יינה פורצ'ן", כיורשו של מנואל פלגריני שעזב על מנת לאמן את וסטהאם יונייטד. המועדון הפך למתוקשר במהלך השנה בעקבות החתמתו במועדון של חבייר מסצ'ראנו. הקבוצה סיימה את העונה במקום השישי.
קבוצתו של קולמן נקלעה למאבקי תחתית עם ניצחון אחד בתשעה מחזורים פוטר קולמן ב-15 במאי 2019.
חיים אישיים

קולמן נשוי לעיתונאית ומגישת הטלוויזיה שרלוט ג'קסון, לזוג נולד בן בסוף 2014.
בחודש יוני 2010, במהלך מונדיאל 2010, קולמן עבד כפרשן עבור ITV, הוא עבד גם כפרשן בסקיי ספורט.
סטטיסטיקות כמאמן

נכון ל-10 במרץ 2019
| קבוצה | מאז | עד | מאזן> מ | מאזן> נצ | מאזן> ת | מאזן> הפ | מאזן> % נצ |
| --- | --- | --- | --- | --- | --- | --- | --- |
| פולהאם | 17 באפריל 2003 | 10 באפריל 2007 | 176 | 61 | 44 | 71 | 34.7 |
| ריאל סוסיאדד | 4 ביולי 2007 | 16 בינואר 2008 | 21 | 8 | 7 | 6 | 38.1 |
| קובנטרי סיטי | 19 בפברואר 2008 | 4 במאי 2010 | 117 | 34 | 37 | 46 | 29.1 |
| לאריסה | 26 במאי 2011 | 10 בינואר 2012 | 12 | 6 | 4 | 2 | 50.0 |
| נבחרת ויילס | 19 בינואר 2012 | 17 בנובמבר 2017 | 50 | 19 | 13 | 18 | 38.0 |
| סנדרלנד | 19 בנובמבר 2017 | 29 באפריל 2018 | 29 | 5 | 8 | 16 | 17.2 |
| חביי צ'יינה פורצ'ן | 10 ביוני 2018 | 15 במאי 2019 | 21 | 7 | 6 | 8 | 33.3 |
| סך הכל | סך הכל | סך הכל | 426 | 140 | 119 | 167 | 32.9 |
הערות שוליים

↑  Welsh Football Data Archive: Preserving our football heritage, web.archive.org, ‏30 במרץ 2012
↑  Welsh Football Data Archive: Preserving our football heritage, web.archive.org, ‏16 באפריל 2014
↑    Thomas Harding, ‏Fulham captain Coleman shatters leg in car crash, The Telegraph, 4 January 2001
↑  WalesOnline, Coleman retires after losing injury battle, walesonline, ‏2 באוקטובר 2002
↑  "Wales boss Coleman's Irish connection". BBC Sport (באנגלית בריטית). 2017-03-16. נבדק ב-2020-06-22.
↑  "Earnshaw seals historic win" (באנגלית בריטית). 2002-05-14. נבדק ב-2020-06-22.
↑  "Coleman named Fulham boss" (באנגלית בריטית). 2003-05-15. נבדק ב-2020-06-22.
↑  "Coleman gets new deal" (באנגלית בריטית). 2004-07-07. נבדק ב-2020-06-22.
↑  "Coleman out as Sanchez takes over" (באנגלית בריטית). 2007-04-10. נבדק ב-2020-06-22.
↑  "Coleman appointed Sociedad boss" (באנגלית בריטית). 2007-07-04. נבדק ב-2020-06-22.
↑  "Coleman resigns as Sociedad boss" (באנגלית בריטית). 2008-01-16. נבדק ב-2020-06-22.
↑  "Coleman unveiled as Coventry boss" (באנגלית בריטית). 2008-02-19. נבדק ב-2020-06-22.
↑  "Coleman sacked as Coventry boss" (באנגלית בריטית). 2010-05-04. נבדק ב-2020-06-22.
↑  "Greek side Larissa appoint Chris Coleman as manager". BBC Sport (באנגלית בריטית). 2011-05-26. נבדק ב-2020-06-22.
↑  "Chris Coleman leaves troubled Greece club Larissa". BBC Sport (באנגלית בריטית). 2012-01-09. נבדק ב-2020-06-22.
↑  "Chris Coleman unveiled as Wales manager". BBC Sport (באנגלית בריטית). 2012-01-19. נבדק ב-2020-06-23.
↑  Laurie Whitwell, Wales on brink of Euro 2016 after Coleman reveals he was ready to quit, Mail Online, ‏2015-10-09
↑  "Wales one behind Brazil in Fifa rankings; Northern Ireland 35th". BBC Sport (באנגלית בריטית). 2015-10-01. נבדק ב-2020-06-23.
↑  FAW / FAW Statement: Chris Coleman, www.faw.cymru (באנגלית)
1 2  Coleman named new manager, Sunderland Association Football Club, ‏19 בנובמבר 2017 (באנגלית)
↑  Chris Coleman appointed manager of Chinese club Hebei China Fortune, the Guardian, ‏10 ביוני 2016 (באנגלית)
↑  "Chris Coleman: Ex-Wales manager sacked by Hebei China Fortune". BBC Sport (באנגלית בריטית). 15 במאי 2019. נבדק ב-2020-06-23. {{cite news}}:  (עזרה)
↑  Ruth Mosalski, Wales manager Chris Coleman ties the knot, walesonline, ‏17 במאי 2015
↑  Sky Sports presenter Charlotte Jackson and Wales manager Chris Coleman welcome baby daughter, independent (באנגלית)
| נבחרת ויילס – יורו 2016 |
| --- | --- | --- |
|  1 הנסי •  2 גאנטר •  3 טיילור •  4 דייוויס •  5 צ'סטר •  6 א. ויליאמס •  7 אלן •  8 קינג •  9 רובסון-קאנו •  10 ראמזי •   11 בייל •  12 פון ויליאמס • 13 ויליאמס •  14 אדורארדס • 15 ריצ'רדס • 16 לדלי • 17 קוטריל • 18 ווקס • 19 קולינס • 20 ג'. ויליאמס • 21 וורד • 22 ווהן • 23 קראוץ' • מאמן: קולמן |  1 הנסי •  2 גאנטר •  3 טיילור •  4 דייוויס •  5 צ'סטר •  6 א. ויליאמס •  7 אלן •  8 קינג •  9 רובסון-קאנו •  10 ראמזי •   11 בייל •  12 פון ויליאמס • 13 ויליאמס •  14 אדורארדס • 15 ריצ'רדס • 16 לדלי • 17 קוטריל • 18 ווקס • 19 קולינס • 20 ג'. ויליאמס • 21 וורד • 22 ווהן • 23 קראוץ' • מאמן: קולמן | ויילס |
ליקויי בנייה

ליקויי בניה הם מגוון פגמים תקלות או כשלים הקיימים במבנה משעת בנייתו ואשר עלולים לפגום בערכו, בשלמותו, במראהו, בהנאת המשתמשים ובביטחונם ובנקיון ואיכות סביבת המבנה.
סוגי ליקויי בניה

קיימים סוגים רבים של ליקויי בנייה, אולם בעיקרון הם מתחלקים לשלושה סוגים עיקריים:
ליקויים בביסוס ובשלד - ליקויי מבנה וקונסטרוקציה הנחשבים לחמורים ביותר
ליקויים קוסמטיים - הנחשבים לקלים ביותר
ליקויי בניה אחרים
ליקויי בניה נפוצים

ליקויי הבניה שלא יהיו ניתנים לתיקון - רוכש הנכס יוכל לפנות לשמאי על מנת להעריך את שווי הפיצוי שעליו לדרוש מהקבלן, ליקויים אלו לרוב יהיו בתחום סטיות במיקום הקירות, אנכיות ומישוריות של הקירות והחיפוי.
ליקויי הבניה שימצאו במהלך ביקורת מבנים ויכתבו בדוח בדק בית וכן יהיה ניתן לתקן הם פגמים אסתטיים, ליקויי בטיחות, בעיות במערכות מים ביוב אוורור ועוד.
בעיות רטיבות הן יוצאות מן הכלל מכיוון שאף על פי שהתיקון כולל פירוק תשתיות קשה לחיות בדירה בה קיימת רטיבות, בעיות אלו חייבות להיות מטופלות על ידי הקבלן ומומלץ שהטיפול יבוצע לפני אכלוס הבית.
בעיות נוספות שיש חובה לתקנן למרות שמדובר בפירוק תשתיות הן ליקויי בטיחות, ישנן לא מעט דירות בהן מבוצע מעקה שאינו עומד בתקן או מסתור כביסה רחוק מהקיר שמצריך מעקה נוסף, בבעיות אלו לא יחפש כותב הדוח או הדייר להגיע להסדר כספי עם הקבלן אלא ידרוש לתקנם לפני אכלוס הבית.
ליקויי בנייה בחקיקה > כללי

בחוק המכר (דירות), תשל"ג-1973 מוגדרים ליקויי הבניה כפער בין מה שהובטח בחוזה המכר לרוכש הדירה ובין מה שקיים בשטח, בפועל.
ליקויי הבניה יכולים לבוא לידי ביטוי בצנרת המבנה, באיכות הגימור, בשלד המבנה, בפער בין התוכניות שאושרו לבין מה שנבנה בפועל, או במגוון רחב של תקלות ומה שאינו עומד בנדרש, על פי התקנים ותוכניות הבנייה.
ליקויי בנייה קונסטרוקטיביים, בשלד המבנה, עלולים לסכן את חיי השוהים בו, אך גם סדקים בקירות, בעיות נזילות או חיפויים שאינם מושלמים, יכולים למנוע שימוש מיטבי במבנה.
בבדיקת איתור ליקויי בניה, או בביקורת מבנים, ניתן לאתר מגוון רחב של ליקויי בניה. לאיתור ליקויי הבניה ניתן להסתייע בחברות פיקוח בניה, המעסיקות מהנדסי בנין למטרה זו.
ליקויי בנייה בחקיקה > תקופות האחריות הקבועות בחוק בגין ליקויי בנייה

בהתאם לקבוע בחוק המכר (דירות) ישנן שתי תקופות אחריות הנוגעות לליקויי בניה:
תקופת הבדק - שלגביה קובע החוק פרקי זמן שונים בהתאם לטיב הליקוי
תקופת אחריות הממשיכה עוד שלוש שנים מעבר לתקופות בדק הבית
ישנה הפרדה בין תקופת האחריות לתקופת הבדק:
תקופת הבדק - תקופה שתחילתה מעת מסירת הדירה ומחולקת למספר שנים בהתאם לטיב הליקוי, כמפורט בהמשך.
תקופת האחריות - תקופה של שלוש שנים שתחילתה בתום תקופת הבדק, . להלן פירוט תקופת הבדק בהתאם לרכיבי הבניה השונים (יובהר שתקופת האחריות הנה תוספת של שלוש שנים מעבר לתקופות הבדק כמפורט להלן):
ליקויי בניה במוצרי מסגרות ונגרות, לרבות אלומיניום ופלסטיק – שנתיים;
ליקוי בנייה בריצוף וחיפוי פנים לרבות שקיעות ושחיקה – שנתיים;
כשל בתפקוד ובעמידות של מכונות ודוודים – שלוש שנים;
ליקוי בפיתוח חצר, לרבות שקיעות, בין השאר של מרצפות בקומת קרקע, בחניות, במדרכות ובשבילים בשטח הבניין, וכן ליקויים במשטחים מחומרי גימור שונים – שלוש שנים;
כשל בתפקוד ובעמידות של מרכיבי מערכות הבידוד התרמי – שלוש שנים;
כשל במערכות צנרת, לרבות מים, מערכת הסקה ומרזבים, דלוחין וביוב – ארבע שנים; לעניין זה, “כשל” – לרבות נזילות;
כשל באיטום המבנה, לרבות בחללים תת-קרקעיים, בקירות, בתקרות ובגגות, לרבות גגות קלים עם סיכוך – ארבע שנים;
סדקים ברוחב גדול מ-1.5 מ”מ ברכיבים לא נושאים – חמש שנים;
התנתקות, התקלפות או התפוררות של חיפויי חוץ – שבע שנים;
כל אי-התאמה אחרת שאינה אי-התאמה יסודית – שנה אחת.
לפי חוק ההתיישנות, בכל מקרה, רוכש הדירה רשאי לתבוע את קבלן הבניין או היזם במשך תקופה של שבע שנים, בנוגע לליקויי בנייה יהא אשר יהא טיב הליקוי.
במקרים מיוחדים, בעיקר כשקיימים ליקויים נסתרים או יסודיים אזי ההתיישנות מתחילה מרגע שהליקוי התגלה לראשונה ולמעשה אין מגבלת התיישנות.
ראו גם

מגדל הווקי טוקי
הערות שוליים

↑  חוק המכר (דירות), תשל"ג-1973
↑  הילה ציאון, רטיבות בקירות ומרצפות שוקעות: איך מקבלים פיצוי על ליקויי בנייה?, באתר ynet, 7 במאי 2024
↑  נזילות במרפסת: כמה פיצויים קיבלה בעלת דירה בעקבות ליקויי בנייה במרפסת דירתה?, באתר דין - עורכי דין ומידע משפטי בישראל, ‏4 בפברואר 2024
↑  דותן לוי, 91% מהתביעות על ליקויי בנייה - מתקבלות, באתר כלכליסט, 23 ביוני 2020
מוזיאון החלל והטילים של חיל האוויר האמריקאי

| --- | --- |

אתר שיגור 26 המארח את המוזיאון
 מידע כללי
 סוג:  מציג טילים, רקטות וחפצים שהיו על שיגורים אמריקאיים מוקדמים
 כתובת:  נמל החלל קייפ קנוורל 
 מיקום:  פלורידה, נמל החלל קייפ קנוורל במחוז ברווארד, בתוך אתר שיגור 26
 מדינה:  ארצות הברית 
 הקמה ובנייה
 תקופת הבנייה:  ?–1966
 תאריך פתיחה רשמי:  1966 
 קואורדינטות:  28°26′39″N 80°34′16″W﻿ / ﻿28.44417°N 80.57111°W﻿ / 28.44417; -80.57111
 /http://www.afspacemuseum.org
  (למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מוזיאון החלל והטילים של חיל האוויר האמריקאי(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מוזיאון החלל והטילים של חיל האוויר האמריקאי
 
מוזיאון החלל והטילים של חיל האוויר האמריקאי (באנגלית: Air Force Space and Missile Museum) הוא מוזיאון שנפתח לקהל הרחב בשנת 1966 וממוקם בנמל החלל קייפ קנוורל במחוז ברווארד, בתוך אתר שיגור 26 בפלורידה שבארצות הברית. הוא מציג לקהל טילים, רקטות וחפצים שהיו בתוכניות חלל אמריקאיות מוקדמות. ליד המוזיאון נמצאים גן טילים ושני אתרי שיגור, אתר שיגור 26 ואתר שיגור 5/6, שמהם שוגרו חלק מהטילים, הרקטות והלווינים האמריקאיים הראשונים מסוגם. המוזיאון נגיש לקהל הרחב במשך ארבעה ימים בשבוע באמצעות אתר המבקרים של מרכז החלל קנדי.
על המוזיאון ומיצגיו > מיצגים

המוזיאון מציג לקהל מספר רב של טילים ורקטות, תווכים להם ולחלליות, מאיצי צד, מנועים וחפצים שהיו על שיגורים אמריקאיים מוקדמים. בין היתר, ניתן למנות את:
הטיל הבליסטי הבין-יבשתי האמריקאי המבצעי הראשון, Snark (אנ')
טיל הטיטן 1 שהיה הטיל האמריקאי הראשון בעל מספר שלבים
טיל ה-Jupiter (אנ'), שהיה הטיל הבליסטי לטווח בינוני הראשון של חיל האוויר האמריקאי שיכל לסחוב ראש נפץ גרעיני
רדסטון, הטיל הראשון שנשא פצצה גרעינית "חיה"
המנוע הרקטי של הטיל הבליסטי הראשון בעולם, V-2 (תוצרת גרמניה הנאצית)
שבר ממשגר הלוויינים ג'ונו 2
המשגר Arcas, שיכל לאסוף מידע על מזג האוויר בגובה גבוה
קפסולת ג'מיני, שהיוותה סימולציה של שליטה בידי 2 אסטרונאוטים בטיסה הראשונה שלה, ובדקה מגן חום חיוני בשנייה
זרקור השימש לסריקת השמיים לחיפוש אחרי מטוסי אויב מתקרבים
אנטנת הרדאר Mod II, שהיה רדאר המעקב המבצעי בתחום גלי המיקרו המוצלח הראשון
ניתן להגיע אל המוזיאון דרך סיור אוטובוס היוצא ממרכז החלל קנדי הנקרא “קייפ קנוורל: אז והיום” הנמשך כשעתיים וחצי וכרוך בתשלום.
על המוזיאון ומיצגיו > מרכז ההיסטוריה

ליד המוזיאון, נמצא מרכז ההיסטוריה (באנגלית: Sands Space History Center, בעבר United States Air Force Space and Missile History Center) המשמש כהרחבה שלו, ומכיל היסטוריה למבקרים על כל אחד מאתרי השיגור בנמל החלל קייפ קנוורל, תצוגות ותמונות היסטוריות מאתר השיגור.
על המוזיאון ומיצגיו > אתרי השיגור הסמוכים

בסמוך למוזיאון נמצאים שני אתרי שיגור, אתר שיגור 5/6, ואתר שיגור 26 שמכיל את המוזיאון. מאתר השיגור 26 שוגרו, מתוך כל 36 השיגורים, הלוויין האמריקני הראשון, אקספלורר 1 בשנת 1958, שהיה הראשון בתוכנית אקספלורר שכללה יותר מ-92 שיגורים, שלושת השימפנזות הראשונות ששוגרו לחלל, גורדו, אייבל ומיס בייקר בשנים 1958–1959 על הטיל יופיטר AM-18. מאתר שיגור 5/6 שוגרו, בין היתר, שני האסטרונאוטים האמריקנים הראשונים, אלן שפרד (על מרקורי-רדסטון 3) ווירג'יל גריסום (על מרקורי-רדסטון 4 (אנ')) בשנת 1961, מרקורי-רדסטון 1 (אנ') שכשל להתרומם לגובה גבוה יותר מ-10 סנטימטרים, עקב הפרדה בסדר לקוי של 2 מכבלי השליטה והחשמל בעת ההמראה, ואת אקספלורר 3, שביחד עם אקספלורר 1, גילה את חגורות ואן אלן הגורמות לזוהר הקוטב.
גלריה

מבצרו של אתר שיגור 26, המכיל את המוזיאון.
שיגורו של הטיל דלתא 2 בגן הטילים.
משגר הלוויינים תור-אייבל מוצג במוזיאון.
מבצריהם המשותף של אתרי השיגור 5–6, הסמוך למוזיאון.
מרכז ההיסטוריה.
הקפסולה של הטיל ג'ימיני מוצגת במוזיאון (בעבר).
שיגורו של מרקורי-רדסטון 3 מאתר שיגור 5, בתאריך 5 במאי 1961.
הלוויין אקספלורר 1.
הערות שוליים

↑  רשימה של מוצגים במוזיאון
1 2  מידע על, בין היתר, המוזיאון
↑  מידע על המוזיאון
↑  מידע על אתר השיגור 26 ועל אתר השיגור 5/6
| --- | --- |
בקרת זהויות :  ISNI: 0000 0004 0498 1838
מחוז פרמנה

| --- | --- |
סמל מחוז פרמנהסמל מחוז פרמנה

 מדינה:  הממלכה המאוחדת הממלכה המאוחדת
 אומת בית:  צפון אירלנד צפון אירלנד
 פרובינציה:  אלסטר אלסטר
 בירת המחוז:  אניסקילן
 שטח:  1,851 קמ"ר
 אוכלוסייה:  ‏
  ‑ במחוז:  61,805 (נכון ל-2011)
 קואורדינטות:  54°21′N 7°38′W﻿ / ﻿54.35°N 7.63°W﻿ / 54.35; -7.63 
 אזור זמן:  UTC+0
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז פרמנה (באנגלית: County Fermanagh, באירית: Contae Fir Manach) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר אניסקילן, בו היא גם העיר הגדולה והמאוכלסת ביותר. לפי מפקד אוכלוסין משנת 2011, מתגוררים במחוז כ-61,805 תושבים, רובם משתייכים לנצרות הקתולית. המחוז גובל במחוז טיירון שבצפון אירלנד מצפון מזרח, ובמחוז דניגול מצפון מערב, במחוז ליטרים מדרום מערב, במחוז קאוואן מדרום ובמחוז מונאהן ממזרח, ארבעת האחרונים מחוזות באירלנד.
המחוז הוא כפרי בעיקרו, ובמרכזו נמצא לוך ארן - המופרד בין חלקו הדרומי לצפוני. 30% משטח המחוז מכוסה במים. השטחים הכפריים במחוז נפגעו קשות מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-156,481 תושבים, בסוף המאה ה-19 התגוררו בו כ-65,430 תושבים בלבד, ואילו עד שנות ה-60 של המאה ה-20 חלה ירידה נוספת והתגוררו בו כ-49,886 תושבים. עלייה החלה להרשם רק משנות ה-70 של המאה ה-20, למרות שעד היום לא הצליחה אוכלוסיית המחוז להתאושש, והיא עומדת על בערך 35% מאוכלוסייתו המקורית.
מחוז פינגל

| --- | --- |
סמל מחוז פינגלסמל מחוז פינגל

 מדינה:  אירלנד אירלנד
 פרובינציה:  לנסטר לנסטר
 רשות מחוקקת:  Fingal County Council 
 בירת המחוז:  סוורדס
 תאריך ייסוד:  1994 
 שטח:  454.60 קמ"ר
 אוכלוסייה:  ‏
  ‑ במחוז:  330,506 (2022)
  ‑ צפיפות:  750 נפש לקמ"ר (2022)
 קואורדינטות:  53°27′35″N 6°13′05″W﻿ / ﻿53.4597°N 6.2181°W﻿ / 53.4597; -6.2181 
 www.fingal.ie
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז פינגל (באנגלית: County Fingal, באירית: Contae Fine Gall) הוא מחוז משנה באירלנד, חלק ממחוז דבלין. המחוז ממוקם בפרובינציית לנסטר, ובירת המחוז היא העיר סוורדס. לפי מפקד אוכלוסין משנת 2016, מתגוררים במחוז כ-296,214 תושבים, והוא המחוז השלישי בגודלו מבחינת אוכלוסייה באירלנד כולה. המחוז גובל במחוז מית' ממערב ומצפון, במחוז דרום דבלין מדרום מערב (ביניהם מפריד נהר הליפי), בעיר דבלין מדרום ובים האירי ממזרח. בשנת 1994, פוצל מחוז דבלין לארבעה מחוזות משנה:
שטח העיר דבלין, בירת אירלנד
מחוז פינגל
מחוז דרום דבלין
מחוז דן-לירי-ראת'דאון
שם המחוז נגזר מהביטוי האירי Fine Gall, שמשמעו ״שבט זר״, כך כינו האירים המקומיים את שטח האזור שבו התיישבו הוויקינגים בעבר. מחוז פינגל היה חלק מממלכת דבלין הוויקינגית בין השנים 841 ו-1169, אז נכבשה בידי ממלכת אנגליה. במחוז הייתה מדוברת עד אמצע המאה ה-19 השפה הפינגלית שנכחדה, שפת כלאיים של אנגלית עתיקה, אנגלית תיכונה, נורדית עתיקה ואירית. בשנת 1628 העניק צ'ארלס הראשון, מלך אנגליה את התואר רוזן פינגל, תואר אשר בוטל בשנת 1984.
מחוז פירוט

| --- | --- |

 מדינה:  סרביה סרביה
 בירת המחוז:  פירוט
 תאריך ייסוד:  29 בינואר 1992 
 שטח:  2,761 קמ"ר
 אוכלוסייה:  ‏
  ‑ במחוז:  92,479 (2011)
  ‑ צפיפות:  33.4 נפש לקמ"ר (2011)
 קואורדינטות:  43°10′00″N 22°36′00″E﻿ / ﻿43.166666666667°N 22.6°E﻿ / 43.166666666667; 22.6 
 http://pirotski.okrug.gov.rs/
 he
 
מחוז פּירוֹט (בסרבית: Пиротски Oкруг) הוא אחד ממחוזות סרביה הממוקם במזרח המדינה. בירת המחוז היא פירוט. במחוז ישנן מספר ערים ועיירות וכ-210 כפרים.
מוריס מטרלינק

| --- | --- |

צילום דיוקן מ-1902
 לידה:  29 באוגוסט 1862 גנט, בלגיה 
 פטירה:  6 במאי 1949 (בגיל 86) ניס, צרפת 
 שם לידה:  Maurice Polydore Marie Bernard Maeterlinck 
 מדינה:  בלגיה 
 מקום קבורה:  Palais Maeterlinck 
 מקום לימודים:  אוניברסיטת גנט, ישועים, Sint-Barbaracollege 
 שפות היצירה:  צרפתית 
 סוגה:  philosophical fable 
 זרם ספרותי:  סימבוליזם 
 יצירות בולטות:  Monna Vanna, The Death of Tintagiles, The Treasure of the Humble, Princess Maleine, Serres Chaudes, Pelléas and Mélisande, The Blind, Interior, הציפור הכחולה (מחזה), Intruder, בפסקה זו 4 רשומות נוספות שטרם תורגמו 
 תקופת הפעילות:  מ-1888 
 בן או בת זוג:  Renée Dahon (15 בפברואר 1919–?)   Georgette Leblanc 
 פרסים והוקרה:  פרס נובל לספרות (1911)  מפקד בלגיון הכבוד (7 ביוני 1925)  קצין גבוה במסדר החרב של יעקב הקדוש 
 חתימה:   
 
מוריס מֶטֶרְלִינְק (בצרפתית: Maurice Maeterlinck‏; 29 באוגוסט 1862 – 6 במאי 1949) היה משורר ומחזאי בלגי, זוכה פרס נובל לספרות לשנת 1911.
ביוגרפיה

מוריס מטרלינק נולד בגנט, פלנדריה שבבלגיה, שם גידל אביו דבורים. הוא למד משפטים ועבד בעריכת דין בגנט, אך לאחר שעבר לפריז בשנת 1887 הצטרף לאסכולה הסימבוליסטית של הספרות הצרפתית. משנת 1896 ואילך עסק בספרות בלבד. קובץ שיריו הראשון והמחזה הראשון שלו, "הנסיכה מאלין", התפרסמו שניהם באותה שנה, 1889. המחזה "העוורים" הוא המחזה הסימבוליסטי הראשון שלו. בשנת 1891 כתב את "שבע הנסיכות". שנה אחר כך זכה המחזה "פליאס ומליסנד" (על פיו חוברה האופרה בשם זה מאת דביסי) להצלחה בימתית גדולה. בשנת 1894 כתב שלושה מערכונים לתיאטרון בובות. הוא תרגם את מחזהו של ג'ון פורד, "חבל שהיא זונה", תחת השם "אנאבלה" וצירף לו מבוא מבריק. המחזה ההיסטורי למחצה "מונה ואנה", משנת 1902, פתח היבט חדש ליצירתו. "הציפור הכחולה" משנת 1910 תורגם לעברית, עובד לסרט קולנוע בכיכובה של שירלי טמפל והוצג בישראל בתיאטרון הבימה. מלחמת העולם הראשונה וכיבוש בלגיה על ידי הגרמנים מתוארים ב"ראש העיר של טילמונד". ספריו "חיי הדבורים", "אינטליגנציה של הפרחים", "החידה הגדולה" ו"חיי הטרמיטים" מושתתים על שלושה יסודות: פילוסופיה, התבוננות בטבע ודמיון. רוב כתביו תורגמו לשפות שונות.
את פרס נובל לספרות קיבל בשנת 1911, "על סגולותיו הספרותיות המגוונות, מתוך יחס מיוחד ליצירתו הדרמטית, המצטיינת בעושר הדמיון ובאידיאליזם פיוטי, המוסווה לעיתים בצורת האגדה. הוא חונן באינטואיציה עמוקה, הפונה בצורה מסתורית אל רגשות הקורא".
מטרלינק הוא אחד המחזאים החשובים ביותר באסכולה הסימבוליסטית ואולי היחיד, שיצר באסכולה זו יצירות דרמטיות, המצטיינות הן ברמתן הספרותית והן בהתאמתן לבמה. עם היותו משורר, הוגה דעות ומסאי, אפשר גם לומר עליו שיצר סגנון בימתי מיוחד.
המחזה "פליאס ומליסנד" שימש השראה למספר יצירות של מוזיקה קלאסית, המפורסמות שבהן של המלחינים קלוד דביסי, גבריאל פורה וארנולד שנברג. יצירותיו האחרות שימשו אף הן השראה לסרגיי רחמנינוב ולמלחינים קלסיים אחרים.
ב-1936 התגלה שספרו "חיי הטרמיטים" הוא פלגיאט והמועתק ברובו מהספר "חייה של הנמלה הלבנה" שנכתב על ידי יוג'ין מארה בשפת האפריקאנס. פרשיה זו עוררה סערה בינלאומית, אך הסתיימה ללא תוצאות.
מוריס מטרלינק מת מהתקף לב בניס שבצרפת, בשנת 1949.
ספריו בתרגום לעברית

הנזירה ביאטריסה: מיסטריון בשלש מערכות / תרגם} א' שטיינמאן; בעריכת ד' פרישמאן, מוסקבה: שטיבל, 1918.
מונה ונה: מחזה בשלש מערכות / תרגום: א' שטיינמאן, מוסקבה: שטיבל, תרע"ח.
מחיי הדבורים, ורשה: אחיאסף ('ספריה לבני הנעורים'), [תרפ-?].
חיי הדבורים / מצרפתית: ח' אברבאיה, תל אביב: הדר, תשכ"ח.
חיי הדבורים/מצרפתית: מור קדישזון, הוצאת בבל, 2022.
הצפר הכחלה: מחזה / תרגם: ש' הלקין, תל אביב: שטיבל (דפוס "הפועל הצעיר"), תרפ"ח. (מהדורה נוספת: תל אביב: מסדה, תשי"ג.)
הצפור הכחולה / אוריאל אופק (על פי מוריס מטרלינק), תל אביב: עופר, [תש"ם].
הצפור הכחלה / עברית: שלמה טנאי, תל אביב: יבנה ('מבחר אגדות העולם'; 12), 1982.
פליאס ומליזנד, מחזה, תרגם מצרפתית: עילי ראונר, תל אביב: הבא לאור, 2021.